CATALÀ

IMPORTANT: EN UTILITZAR EL TEU iPHONE, iPAD O iPOD TOUCH («DISPOSITIU iOS»), S’ENTÉN QUE ACCEPTES COMPLIR ELS TERMES I CONDICIONS SEGÜENTS:

A.     CONTRACTE DE LLICÈNCIA DE PROGRAMARI DE L’iOS D’APPLE
B.     TERMES I CONDICIONS ADDICIONALS DE APPLE PAY
C.     NOTIFICACIONS D’APPLE

APPLE INC. 
CONTRACTE DE LLICÈNCIA DE PROGRAMARI DE L’iOS
Llicència d’un sol ús

SI US PLAU, LLEGEIX ATENTAMENT AQUEST CONTRACTE DE LLICÈNCIA DE PROGRAMARI («LLICÈNCIA») ABANS D’UTILITZAR EL TEU DISPOSITIU iOS O DESCARREGAR L’ACTUALITZACIÓ DE PROGRAMARI QUE ACOMPANYA AQUESTA LLICÈNCIA. EN UTILITZAR EL TEU DISPOSITIU iOS O DESCARREGAR UNA ACTUALITZACIÓ DE PROGRAMARI, SEGONS EL QUE ESCAIGUI, S’ENTÉN QUE ACCEPTES COMPLIR ELS TERMES I CONDICIONS D’AQUESTA LLICÈNCIA. SI NO ELS ACCEPTES, NO FACIS SERVIR EL DISPOSITIU iOS NI DESCARREGUIS L’ACTUALITZACIÓ DE PROGRAMARI. 

EN CAS QUE RECENTMENT HAGIS ADQUIRIT UN DISPOSITIU iOS I NO ACCEPTIS ELS TERMES I CONDICIONS D’AQUESTA LLICÈNCIA, POTS TORNAR EL DISPOSITIU iOS DURANT EL PERÍODE DE DEVOLUCIÓ A L’APPLE STORE O AL DISTRIBUÏDOR AUTORITZAT ON EL VAS ADQUIRIR PER OBTENIR-NE EL REEMBOSSAMENT, D’ACORD AMB LA POLÍTICA DE DEVOLUCIONS D’APPLE EXPOSADA A https://www.apple.com/legal/sales_policies/.

1. General. 
(a) Apple Inc.(«Apple») et concedeix, sense efectuar acte de venda i conforme exclusivament als termes i condicions d’aquesta Llicència, una llicència per a l’ús del programari (inclòs el codi ROM d’arrencada, el programari integrat i programari de tercers), de la documentació, de les interfícies, del contingut, de les tipografies i de qualsevol dada que acompanyi el teu Dispositiu iOS («Programari iOS Original»), que poden ser actualitzats o substituïts, si escau, per millores funcionals, per actualitzacions de programari o per programari de restauració del sistema («Actualitzacions del Programari iOS») que Apple proporcioni, ja sigui en memòria de només lectura, en qualsevol altre suport o de qualsevol altra manera (el Programari iOS Original i les Actualitzacions del Programari iOS s’anomenen conjuntament «Programari iOS»). Apple i els seus llicenciadors conserven la propietat del Programari iOS i es reserven tots els drets que no et són concedits expressament. Acceptes que els termes i condicions d’aquesta Llicència tindran validesa per a qualsevol aplicació de la marca Apple que pugui estar integrades al teu Dispositiu iOS, llevat que aquesta aplicació estigui acompanyada d’una llicència específica, cas en què acceptes que els termes i condicions d’aquesta llicència específica regiran l’ús que facis de l’aplicació.

(b) Apple, a la seva discreció, pot fer disponibles futures Actualitzacions del Programari iOS. Les Actualitzacions del Programari iOS, si n’hi ha, no han d’incloure necessàriament totes les funcions de programari existents ni les noves funcions que Apple proporcioni per a models nous o per a altres models de Dispositius iOS.  Els termes i condicions d’aquesta Llicència són aplicables a qualsevol Actualització del Programari iOS proporcionada per Apple, llevat que tal Actualització del Programari iOS tingui una llicència específica, cas en què acceptes que seran aplicables els termes i condicions d’aquesta llicència específica.

(c) Si utilitzes la funció de configuració exprés per configurar un Dispositiu iOS nou basat en el Dispositiu iOS existent, acceptes que els termes d’aquesta Llicència són aplicables a l’ús que facis del Programari iOS al teu Dispositiu iOS nou, llevat que tingui una llicència específica, cas en què acceptes que els termes d’aquesta llicència seran aplicables a l’ús que facis d’aquest Programari iOS.

2. Usos permesos de la Llicència i restriccions. 
(a) D’acord amb els termes i condicions d’aquesta Llicència, se’t concedeix una llicència limitada no exclusiva per utilitzar el Programari iOS en un sol Dispositiu iOS de marca Apple. Amb excepció del que permet l’apartat 2.b següent i del que estableixi un altre contracte que hagis subscrit amb Apple, aquesta Llicència no permet que el Programari iOS estigui instal·lat en més d’un Dispositiu iOS de marca Apple alhora i no t’autoritza a distribuir o fer disponible el Programari iOS a través d’una xarxa que permeti utilitzar-lo en diversos dispositius a la vegada. Aquesta Llicència no et concedeix cap dret a fer servir les interfícies propietat d’Apple ni cap altra propietat intel·lectual d’Apple per al disseny, el desenvolupament, la fabricació, la concessió de llicències o la distribució de dispositius i accessoris de tercers o d’aplicacions de programari de tercers que estiguin destinats a utilitzar-se amb Dispositius iOS. Alguns d’aquests drets es poden obtenir mitjançant altres llicències d’Apple. Si vols més informació sobre el desenvolupament de dispositius i accessoris de tercers per a Dispositius iOS, visita https://developer.apple.com/programs/mfi/. Si vols més informació sobre el desenvolupament d’aplicacions de programari per a Dispositius iOS, visita https://developer.apple.com.

(b) D’acord amb els termes i condicions d’aquesta Llicència, se’t concedeix una llicència limitada no exclusiva per descarregar Actualitzacions del Programari iOS que Apple pot fer disponibles per al teu model de Dispositiu iOS per tal d’actualitzar o restaurar el programari de qualsevol Dispositiu iOS del qual en tinguis la propietat o el control. Aquesta Llicència no et permet actualitzar o restaurar cap Dispositiu iOS del qual no en tinguis la propietat o el control i no t’autoritza a distribuir o fer disponibles les Actualitzacions del Programari iOS a través d’una xarxa que permeti utilitzar-les en diversos dispositius o ordinadors a la vegada. Si descarregues qualsevol Actualització del Programari iOS al teu ordinador, pots fer una còpia de les Actualitzacions del Programari iOS emmagatzemades a l’ordinador en un format llegible per aquest i únicament amb finalitats de còpia de seguretat, sempre que aquesta còpia de seguretat contingui tota la informació de copyright i tots els altres avisos sobre propietat que consten a l’original.

(c) En la mesura que Apple hagi preinstal·lat aplicacions de la marca Apple des de l’App Store al teu Dispositiu iOS en el moment de la compra («Aplicacions Preinstal·lades»), hauràs de registrar-te a l’App Store i associar aquestes Aplicacions Preinstal·lades amb el teu compte de l’App Store per poder utilitzar-les al teu Dispositiu iOS. Quan associïs una Aplicació Preinstal·lada al teu compte de l’App Store, al mateix temps s’associaran automàticament totes les altres Aplicacions Preinstal·lades al teu Dispositiu iOS. Si decideixes associar les Aplicacions Preinstal·lades al teu compte de l’App Store, s’entén que acceptes que Apple pot transmetre, recopilar, mantenir, processar i utilitzar tant l’ID d’Apple emprat al teu compte de l’App Store com un identificador únic de maquinari obtingut del teu Dispositiu iOS, com a identificadors de compte únics destinats a verificar si la teva sol.licitud és acceptable i donar-te accés a les Aplicacions Preinstal·lades a través de l’App Store. Si no vols utilitzar una Aplicació Preinstal·lada, pots eliminar-la del teu Dispositiu iOS en qualsevol moment.

(d) No tens autorització per efectuar les operacions (i acceptes no efectuar-les ni permetre que altres les duguin a terme) de copiar (excepte en els casos permesos expressament per aquesta Llicència), descompilar, realitzar enginyeria inversa, desmuntar, intentar obtenir el codi font, desencriptar, modificar o crear treballs derivats del Programari iOS o de qualsevol servei proporcionat pel Programari iOS, ni de cap de les seves parts (excepte en els casos i exclusivament dins els límits en què qualsevol de les restriccions anteriors sigui prohibida per la legislació vigent o per termes i condicions de llicència que regeixin l’ús de components de codi font obert que puguin trobar-se inclosos al Programari iOS).

(e) El Programari iOS es pot utilitzar per reproduir materials sempre que aquest ús es limiti a la reproducció de materials sense copyright, materials dels quals tinguis el copyright o materials que puguis reproduir perquè disposes de l’autorització o permís legal corresponents. Els drets de titularitat i propietat intel·lectual de qualsevol contingut o sobre qualsevol contingut que sigui visualitzat, emmagatzemat o accedit al teu Dispositiu iOS o a través d’aquest pertanyen al corresponent propietari del contingut. Aquest contingut pot estar protegit per copyright o d’altres lleis o tractats referents a la propietat intel·lectual i pot estar subjecte a les condicions particulars d’ús establertes pel tercer que el proporciona. Excepte en els casos indicats en el present document, aquesta Llicència no t’atorga cap dret d’ús del contingut ni garanteix la disponibilitat continuada d’aquest contingut.

(f) Acceptes utilitzar el Programari iOS i els Serveis (definits en l’apartat 5 d’aquesta Llicència) complint totes les lleis aplicables, incloses les lleis del país o regió on resideixes o on descarregues i fas servir el Programari iOS i els Serveis. Algunes funcions del Programari iOS i dels Serveis poden no estar disponibles en tots els idiomes o regions, algunes funcions poden variar segons la regió i d’altres poden estar restringides o no disponibles al teu proveïdor de serveis. Es necessita una connexió Wi-Fi o de dades via telefonia mòbil per a algunes funcions del Programari iOS i dels Serveis.

(g) L’ús de l’App Store requereix una combinació única de nom d’usuari i contrasenya, anomenada ID d’Apple. També es requereix un ID d’Apple per accedir a les actualitzacions d’aplicacions i a determinades característiques del Programari iOS i dels Serveis. 

(h) Reconeixes que moltes de les funcions, aplicacions integrades i Serveis del Programari iOS transmeten dades i poden generar càrrecs en el teu servei de dades i que assumeixes tota la responsabilitat en relació amb aquests possibles càrrecs. Pots visualitzar i controlar quines aplicacions poden utilitzar dades de telefonia mòbil i consultar una estimació de quantes dades han consumit aquestes aplicacions a la secció de configuració «Dades mòbils». Per obtenir més informació, consulta el manual d’usuari del teu Dispositiu iOS.

(i) Si decideixes permetre l’actualització automàtica d’aplicacions, el teu Dispositiu iOS comprovarà periòdicament als servidors Apple si hi ha actualitzacions per a les aplicacions del dispositiu i, si n’hi ha de disponibles, es descarregaran i s’instal·laran automàticament al dispositiu. Pots desactivar completament l’actualització automàtica d’aplicacions en qualsevol moment; per fer-ho, vés a Configuració, prem «iTunes i App Store» i, sota «Descàrregues automàtiques», desactiva l’opció Actualitzacions.

(j) L’ús del teu Dispositiu iOS en algunes circumstàncies pot distreure’t i pot provocar una situació perillosa (per exemple, evita escriure missatges de text mentre condueixes un cotxe i no utilitzis auriculars quan vagis en bicicleta). En utilitzar el teu Dispositiu iOS, acceptes que ets responsable del compliment de les normes que prohibeixen o restringeixen l’ús de telèfons mòbils o auriculars (per exemple, el requisit d’utilitzar opcions de mans lliures per fer trucades mentre condueixes).

3. Transferència. No tens autorització per llogar, arrendar, prestar, vendre ni redistribuir el Programari iOS ni concedir-ne llicència a tercers. Tanmateix, pots transferir a un tercer, de forma permanent i una sola vegada, tots els teus drets sobre el Programari iOS que et concedeix aquesta Llicència, en connexió amb la transferència de la propietat del teu Dispositiu iOS, sempre que: (a) la transferència comprengui el teu Dispositiu iOS i tot el Programari iOS, inclosos tots els seus components i aquesta Llicència; (b) no conservis cap còpia, total o parcial, del Programari iOS, incloses les còpies desades en un ordinador o en qualsevol altre dispositiu d’emmagatzematge; i (c) el tercer que rebi el Programari iOS llegeixi i accepti els termes i condicions d’aquesta Llicència.

4. Consentiment per a l’ús de dades. Quan utilitzis el teu dispositiu, el teu número de telèfon i determinats identificadors únics del teu Dispositiu iOS s’envien a Apple per permetre que altres persones et puguin contactar amb el teu número de telèfon en utilitzar diverses funcions de comunicació del Programari iOS, com ara l’iMessage i el FaceTime. En utilitzar l’iMessage, Apple pot conservar els teus missatges de forma encriptada durant un període de temps limitat, per tal d’assegurar-ne el lliurament. Pots desactivar el FaceTime o l’iMessage a la secció de configuració del FaceTime o de l’aplicació Missatges del teu Dispositiu iOS. Algunes funcions, com ara Anàlisi, els serveis d’ubicació, Siri, i Dictat poden requerir informació del teu Dispositiu iOS per proporcionar-te les seves funcionalitats. En el moment d’activar o utilitzar aquestes funcions, se t’informarà sobre quina informació s’enviarà a Apple i com podrà ser utilitzada. Pots obtenir més informació a través de: https://www.apple.com/privacy/. En tot moment, la teva informació es tractarà d’acord amb la Política de Privadesa d’Apple, que es pot consultar a: https://www.apple.com/legal/privacy/.

5. Serveis i materials de tercers. 
(a) El Programari iOS pot permetre accedir a l’iTunes Store, l’App Store, l’iBooks Store, el Game Center, l’iCloud i el Mapes d’Apple, així com a altres serveis i llocs web d’Apple i de tercers (anomenats, col·lectivament i individualment, «Serveis»). És possible que aquests Serveis no estiguin disponibles en tots els idiomes o països. L’ús d’aquests Serveis requereix accés a Internet (així mateix, l’ús de determinats Serveis pot requerir un ID d’Apple), pot requerir que acceptis termes i condicions addicionals i és possible que estigui subjecte a tarifes addicionals. En utilitzar aquest programari en connexió amb un ID d’Apple o un altre Servei d’Apple, s’entén que acceptes els termes i condicions de servei aplicables per a tal Servei, com ara la darrera versió dels termes i condicions dels Serveis de Continguts d’Apple corresponents al país des d’on accedeixes a aquests serveis, que pots obtenir i consultar a https://www.apple.com/legal/internet-services/itunes/ww/

(b) Si et registres a l’iCloud, podràs accedir directament des del Programari iOS a determinades funcions de l’iCloud, com ara «Fototeca de l’iCloud», «Les meves fotos en streaming», «Fotos d’iCloud compartides», «Còpia de seguretat» i «Buscar l’iPhone». Reconeixes i acceptes que el teu ús de l’iCloud i d’aquestes funcions està subjecte a la versió més recent dels termes i condicions del servei iCloud, que pots obtenir i consultar a la pàgina web següent: https://www.apple.com/legal/internet-services/icloud/ww/.

(c) Contingut de l’aplicació News. L’ús que fas del contingut a què accedeixes a través de l’aplicació News està limitat exclusivament a ús personal i no comercial, no t’atorga cap tipus de propietat del contingut i s’exclou explícitament, sense límit, qualsevol dret comercial o de promoció en relació amb aquest contingut. A més, queda prohibit tornar a publicar, retransmetre i reproduir com a arxiu independent qualsevol imatge a la qual s’hagi accedit a través de News.

(d) Mapes. El servei de mapes i les funcions del programari iOS («Mapes»), inclosa la cobertura de les dades dels mapes, poden variar segons la regió. Quan utilitzis funcions de localització al Mapes, com ara la navegació per passos o les cerques locals i del trànsit, diverses dades de localització i d’ús poden ser enviades a Apple, inclosa la ubicació geogràfica en temps real del teu Dispositiu iOS, per tal de processar la teva sol·licitud i ajudar a millorar el Mapes. Apple recopila aquestes dades de localització i d’ús de manera que no t’identifica personalment. En utilitzar el Mapes, s’entén que acceptes i consents que Apple i les seves filials i agents puguin transmetre, recopilar, mantenir, processar i utilitzar aquesta informació per tal de proporcionar i millorar les funcions i els serveis del Mapes i altres productes i serveis d’Apple. Apple també pot traspassar aquesta informació, ja sigui de manera agregada o de manera que no t’identifiqui personalment als seus socis i llicenciadors amb la finalitat d’ajudar a millorar els seus mapes i els productes i serveis basats en la ubicació. Pots desactivar la funció del Mapes basada en la localització a la secció de configuració Serveis de Localització del teu Dispositiu iOS, desactivant l’opció individual de localització corresponent al Mapes. Tanmateix, determinades funcions del Mapes no estaran disponibles si desactives la configuració dels Serveis de Localització, com ara la navegació per passos.

(e) iBooks i Podcasts. Si decideixes utilitzar la funció de sincronització de les aplicacions iBooks i Podcasts per sincronitzar els marcadors, les notes, les col·leccions i les dades de subscripció dels podcasts en tots els teus Dispositius iOS i ordinadors, reconeixes que aquestes dades s’enviaran a Apple i s’emmagatzemaran juntament amb l’ID d’Apple que utilitzes a l’iBooks Store o l’iTunes Store per tal de sincronitzar aquestes dades amb altres dispositius i ordinadors que estiguin autoritzats a accedir als continguts mitjançant aquest ID d’Apple. Pots desactivar la sincronització en qualsevol moment anant a Configuració i canviant les opcions de sincronització de les aplicacions iBooks i Podcasts, respectivament.

(f) Reconeixes que, en utilitzar qualsevol dels Serveis, és possible que accedeixis a continguts que poden ser considerats ofensius, indecents o censurables, els quals poden estar identificats o no com a llenguatge per a adults, i que els resultats de qualsevol cerca o de la introducció d’una determinada URL poden generar de manera automàtica i involuntària enllaços o referències a material censurable. No obstant això, acceptes que utilitzaràs els Serveis pel teu compte i risc i que Apple i els seus afiliats, agents, poderdants o llicenciadors no seran responsables davant teu per continguts que es puguin considerar ofensius, indecents o censurables.

(g) Determinats Serveis poden mostrar, incloure o fer disponibles continguts, dades, informació, aplicacions o materials de tercers («Materials de Tercers») o proporcionar enllaços a determinats llocs web de tercers. En utilitzar els Serveis, reconeixes i acceptes que Apple no és responsable d’examinar o avaluar el contingut, la precisió, la completesa, la puntualitat, la validesa, el compliment del copyright, la legalitat, la decència, la qualitat o qualsevol altre aspecte dels Materials de Tercers o dels llocs web esmentats. Apple i els seus representants, subsidiaris i filials no donen garantia ni suport i no seran responsables davant teu ni davant cap altra persona per cap Servei, Material de Tercers o lloc web d’una altra empresa, ni per cap altre material, producte o servei de tercers. Els Materials de Tercers i els enllaços a altres llocs web es proporcionen exclusivament per a la teva comoditat.

(h) Ni Apple ni cap dels seus proveïdors de contingut no garanteixen la disponibilitat, la precisió, la completesa, la fiabilitat ni la puntualitat de la informació borsària, de les dades de localització o de qualsevol altre tipus de dades que mostri qualsevol dels Serveis. Les dades financeres que mostri qualsevol dels Serveis només tenen un propòsit informatiu general i no s’han de considerar fiables per decidir inversions. Abans d’efectuar qualsevol tipus de transacció de valors basada en la informació obtinguda a través dels Serveis, és recomanable que consultis un assessor financer professional que estigui legalment capacitat per oferir assessorament financer al teu país o regió. Les dades de localització facilitades per qualsevol dels Serveis, incloent el servei Mapes d’Apple, es proporcionen únicament amb finalitats de planificació i/o navegació bàsica i no s’han de considerar una font d’informació fiable en situacions en què calgui informació de localització precisa o en què una informació de localització errònia, inexacta, diferida o incompleta pugui ocasionar la mort, lesions personals o danys en la propietat o el medi natural. Acceptes que els resultats que reps del servei Mapes poden variar respecte de les condicions actuals del terreny o la carretera, a causa de factors que poden afectar la precisió de les dades del Mapes, com ara (sense caràcter limitador) la situació meteorològica, viària o del trànsit i els esdeveniments geopolítics. Per a la teva seguretat quan utilitzis la funció de navegació, presta atenció sempre als senyals de trànsit i a l’estat actual de la carretera. Segueix les pràctiques de conducció segura i les normes de trànsit i tingues en compte que les instruccions de les rutes a peu poden no incloure voreres o carrers de vianants.

(i) En la mesura que carreguis contingut mitjançant la utilització dels Serveis, declares que ets el propietari de tots els drets relatius a aquest contingut (o que tens autorització o un altre permís legal per carregar-lo) i que el contingut no vulnera cap dels termes i condicions de servei aplicables als Serveis. Acceptes que els Serveis inclouen continguts registrats, informació i material que són propietat d’Apple, del propietari del lloc o dels seus llicenciadors i que estan protegits per les lleis de propietat intel·lectual aplicables i per altres lleis, incloses, sense caràcter limitador, les lleis de copyright. Acceptes que no faràs servir aquests continguts registrats, informació i materials propietat d’Apple per a cap finalitat que no sigui l’ús permès dels Serveis, ni de cap altra manera que sigui incoherent amb els termes i condicions d’aquesta Llicència o infringeixi qualsevol dret de propietat intel·lectual d’un tercer o d’Apple. No estàs autoritzat a reproduir cap part dels Serveis, en cap forma ni per cap mitjà. Acceptes no modificar, llogar, arrendar, prestar, vendre, distribuir ni crear treballs derivats basats en els Serveis, per cap mitjà, i acceptes no explotar els Serveis de cap manera no autoritzada, incloent, sense caràcter limitador, l’ús dels Serveis per transmetre virus, cucs o troians informàtics ni cap altre programari maliciós o per sobrepassar o sobrecarregar la capacitat de la xarxa. A més, acceptes no utilitzar els Serveis de cap manera que pugui assetjar, utilitzar abusivament, espiar, amenaçar, difamar o vulnerar o infringir de qualsevol altra manera els drets de cap tercer, i també acceptes que Apple no serà responsable de cap manera de qualsevol ús d’aquesta naturalesa, ni dels missatges o transmissions assetjadors, amenaçadors, difamatoris, ofensius, infractors o il·legals que puguis rebre com a resultat de l’ús de qualsevol dels Serveis.

(j) Així mateix, els Serveis i els Materials de Tercers als quals puguis accedir o que es puguin mostrar o enllaçar a través del Dispositiu iOS no estan disponibles en tots els idiomes ni a tots els països. Apple no declara que els Serveis o Materials de Tercers esmentats siguin adequats o estiguin disponibles per a utilitzar-los en cap regió determinada. En la mesura en què decideixis utilitzar o accedir als Serveis o Materials de Tercers esmentats, s’entén que ho fas per iniciativa pròpia i que assumeixes la responsabilitat del compliment de totes les lleis aplicables, incloses, sense caràcter limitador, les lleis locals aplicables i les lleis sobre privadesa i recollida de dades. Compartir o sincronitzar fotos a través del teu Dispositiu iOS pot provocar que, juntament amb les fotos, es transmetin metadades, inclosos el lloc i la data on es van fer la foto i informació sobre la profunditat. L’ús dels serveis d’Apple (com ara la fototeca de l’iCloud) per compartir o sincronitzar aquestes fotografies suposarà que Apple rebi i emmagatzemi aquestes metadades. Apple i els seus llicenciadors es reserven el dret a modificar, suspendre, eliminar o desactivar l’accés a qualsevol dels Serveis en qualsevol moment i sense previ avís. Apple no serà en cap cas responsable de l’eliminació o desactivació de l’accés a qualsevol dels Serveis. Així mateix, Apple pot imposar límits a l’ús o accés a determinats Serveis, en qualsevol cas i sense previ avís ni subjecció a responsabilitat. 

6. Expiració de la Llicència. Aquesta Llicència és vigent fins que expiri. Els drets que et concedeix aquesta Llicència expiraran automàticament o seran revocats sense previ avís d’Apple si incompleixes qualsevol dels termes i condicions que conté. En expirar la Llicència, has de deixar d’utilitzar el Programari iOS. Els apartats 4, 5, 6, 7, 8, 9, 12 i 13 d’aquesta Llicència continuaran sent vigents després de l’expiració de la Llicència.

7. Exclusió de garanties. 
7.1     Si ets un usuari consumidor (és a dir, si fas servir el Programari iOS fora del teu negoci, empresa o entorn professional), és possible que tinguis drets legals en el teu país de residència que prohibeixin que se t’apliquin les limitacions següents, per la qual cosa en aquests països no et seran aplicables. Per obtenir més informació sobre aquests drets, posa’t en contacte amb una organització d’assessorament a consumidors del teu país.

7.2     RECONEIXES I ACCEPTES EXPRESSAMENT QUE, DINS ELS LÍMITS PERMESOS PER LA LLEI APLICABLE, L’ÚS DEL PROGRAMARI iOS I DE QUALSEVOL SERVEI QUE S’EXECUTI O AL QUAL S’ACCEDEIXI A TRAVÉS DEL PROGRAMARI iOS S’EFECTUA EXCLUSIVAMENT PEL TEU COMPTE I RISC, I QUE ASSUMEIXES TOT EL RISC RELATIU A QUALITAT SATISFACTÒRIA, FUNCIONAMENT, PRECISIÓ I APTITUD. 

7.3     DINS ELS LÍMITS PERMESOS PER LA LLEI APLICABLE, EL PROGRAMARI iOS I ELS SERVEIS ES PROPORCIONEN «TAL COM SÓN» I «TAL COM ESTAN DISPONIBLES», AMB TOTS ELS SEUS POSSIBLES DEFECTES I SENSE GARANTIA DE CAP TIPUS, I APPLE I ELS LLICENCIADORS D’APPLE (ANOMENATS CONJUNTAMENT «APPLE» ALS EFECTES DELS APARTATS 7 I 8) EXCLOUEN PER MITJÀ D’AQUESTA LLICÈNCIA TOTES LES GARANTIES I CONDICIONS RELATIVES AL PROGRAMARI iOS I ALS SERVEIS, JA SIGUIN EXPRESSES, IMPLÍCITES O LEGALS, INCLOSES, SENSE CARÀCTER LIMITADOR, LES GARANTIES I/O CONDICIONS DE COMERCIABILITAT, QUALITAT SATISFACTÒRIA, IDONEÏTAT PER A UN FI DETERMINAT, PRECISIÓ, GAUDI PACÍFIC I NO-INFRACCIÓ DE DRETS DE TERCERS. 

7.4     APPLE NO GARANTEIX, SENS PERJUDICI DEL TEU GAUDI DEL PROGRAMARI iOS I DELS SERVEIS, QUE LES FUNCIONS CONTINGUDES EN EL PROGRAMARI iOS O EN ELS SERVEIS EFECTUATS O PROPORCIONATS PER AQUEST PROGRAMARI SATISFACIN LES TEVES NECESSITATS, QUE EL FUNCIONAMENT DEL PROGRAMARI iOS I DELS SERVEIS ESTIGUI LLIURE D’INTERRUPCIONS O ERRORS, QUE TOTS ELS SERVEIS CONTINUÏN ESTANT DISPONIBLES, QUE ELS DEFECTES DEL PROGRAMARI iOS O DELS SERVEIS SIGUIN CORREGITS, NI QUE EL PROGRAMARI iOS SIGUI COMPATIBLE O FUNCIONI AMB QUALSEVOL PROGRAMARI, APLICACIÓ O SERVEI DE TERCERS. LA INSTAL·LACIÓ D’AQUEST PROGRAMARI iOS POT AFECTAR LA DISPONIBILITAT I USABILITAT DE PROGRAMARI, APLICACIONS O SERVEIS DE TERCERS, AIXÍ COM DELS PRODUCTES I SERVEIS D’APPLE. 

7.5     RECONEIXES, A MÉS, QUE EL PROGRAMARI iOS I ELS SERVEIS NO ES DESTINEN NI SÓN ADEQUATS A UN ÚS EN SITUACIONS O ENTORNS EN QUÈ UNA FALLIDA O RETARD O UN ERROR O IMPRECISIÓ DEL CONTINGUT, DE LES DADES O DE LA INFORMACIÓ QUE PROPORCIONEN EL PROGRAMARI iOS O ELS SERVEIS POGUESSIN OCASIONAR LA MORT, DANYS PERSONALS O GREUS DANYS FÍSICS O MEDIAMBIENTALS, INCLOENT, SENSE CARÀCTER LIMITADOR, L’OPERACIÓ D’INSTAL·LACIONS NUCLEARS, SISTEMES DE NAVEGACIÓ AÈRIA O COMUNICACIÓ, SISTEMES DE CONTROL DEL TRÀNSIT AERI, APARELLS DE SUPORT VITAL O EQUIPS ARMAMENTÍSTICS. 

7.6     CAP INFORMACIÓ O ASSESSORAMENT ESCRIT O VERBAL FACILITAT PER APPLE O PER UN REPRESENTANT AUTORITZAT D’APPLE GENERARAN CAP GARANTIA. SI EL PROGRAMARI iOS O ELS SERVEIS RESULTESSIN SER DEFECTUOSOS, ASSUMIRÀS EL COST ÍNTEGRE DE TOTS ELS SERVEIS TÈCNICS, REPARACIONS I CORRECCIONS NECESSARIS. ATÈS QUE LES JURISDICCIONS D’ALGUNS PAÏSOS NO PERMETEN L’EXCLUSIÓ DE GARANTIES IMPLÍCITES O LA LIMITACIÓ DE DRETS LEGALS APLICABLES D’UN CONSUMIDOR, ÉS POSSIBLE QUE L’EXCLUSIÓ I LES LIMITACIONS ANTERIORS NO ET SIGUIN APLICABLES. 

8. Limitació de la responsabilitat. DINS ELS LÍMITS PERMESOS PER LA LLEI APLICABLE, APPLE I ELS SEUS AFILIATS, AGENTS O PODERDANTS NO SERAN RESPONSABLES EN CAP CAS DELS DANYS PERSONALS NI DE CAP DANY ACCESSORI, ESPECIAL, INDIRECTE O EMERGENT, INCLOENT, SENSE CARÀCTER LIMITADOR, ELS DANYS PER LUCRE CESSANT, CORRUPCIÓ O PÈRDUA DE DADES, IMPOSSIBILITAT DE TRANSMETRE O REBRE DADES (INCLOENT, SENSE CARÀCTER LIMITADOR, LES INSTRUCCIONS, LES TASQUES I ELS MATERIALS DELS CURSOS), INTERRUPCIÓ DE L’ACTIVITAT EMPRESARIAL O QUALSEVOL ALTRE TIPUS DE DANY O PÈRDUA COMERCIAL DERIVAT O RELACIONAT AMB EL TEU ÚS O MAL ÚS DEL PROGRAMARI iOS I DELS SERVEIS O DE QUALSEVOL PROGRAMARI O APLICACIÓ DE TERCERS QUE S’UTILITZI JUNT AMB EL PROGRAMARI iOS O ELS SERVEIS, SIGUI QUINA EN SIGUI LA CAUSA I AMB INDEPENDÈNCIA DE LA TEORIA DE LA RESPONSABILITAT CIVIL (RESPONSABILITAT CONTRACTUAL O EXTRACONTRACTUAL, O ALTRES), FINS I TOT SI APPLE HA ESTAT INFORMAT DE LA POSSIBILITAT QUE ES PRODUEIXIN ELS DANYS ESMENTATS. ATÈS QUE LES JURISDICCIONS D’ALGUNS PAÏSOS NO PERMETEN L’EXCLUSIÓ O LA LIMITACIÓ DE RESPONSABILITAT PER DANYS PERSONALS O PER DANYS ACCESSORIS O EMERGENTS, ÉS POSSIBLE QUE AQUESTA LIMITACIÓ NO ET SIGUI APLICABLE. La responsabilitat total d’Apple per danys i perjudicis (diferents dels exigits per la llei vigent en els casos en què hi hagi danys personals) no superarà en cap cas la quantitat de dos-cents cinquanta dòlars dels EUA (250 USD). Les limitacions anteriors seran aplicables fins i tot si la reparació esmentada no aconsegueix el seu objectiu fonamental.

9. Certificats digitals. El Programari iOS conté funcions que li permeten acceptar certificats digitals emesos tant per Apple com per tercers. TU ETS L’ÚNIC RESPONSABLE DE LA DECISIÓ DE CONFIAR O NO EN UN CERTIFICAT, TANT SI HA ESTAT EMÈS PER APPLE COM PER UN TERCER. L’ÚS QUE FACIS DELS CERTIFICATS DIGITALS ÉS PEL TEU COMPTE I RISC. DINS ELS LÍMITS PERMESOS PER LA LLEI APLICABLE, APPLE NO OFEREIX CAP GARANTIA NI DECLARACIÓ, EXPLÍCITA O IMPLÍCITA, SOBRE LA COMERCIABILITAT O IDONEÏTAT PER A UN FI DETERMINAT, LA PRECISIÓ, LA SEGURETAT O LA NO-INFRACCIÓ DE DRETS DE TERCERS RESPECTE ALS CERTIFICATS DIGITALS. 

10. Control de les exportacions. No estàs autoritzat a utilitzar ni, sota cap altra circumstància, exportar o reexportar el Programari iOS, excepte en els casos autoritzats expressament per la legislació dels Estats Units i per les lleis del país o països en què has obtingut el Programari iOS. En concret, però sense caràcter limitador, el Programari iOS no es pot exportar ni reexportar a: (a) cap país sotmès a embargament pels Estats Units, o (b) cap persona que figuri en la Llista de Ciutadans Especialment Designats del Departament del Tresor dels Estats Units, en les llistes de Persones Denegades o Entitats Denegades del Departament de Comerç dels Estats Units o en qualsevol altra llista de persones o entitats restringides. En utilitzar el Programari iOS, s’entén que declares i garanteixes que no ets en cap d’aquests països i que no figures en cap de les llistes esmentades. Així mateix, acceptes no utilitzar el Programari iOS amb finalitats prohibides per la legislació dels Estats Units, inclosos, sense caràcter limitador, el desenvolupament, el disseny, la fabricació o la producció de míssils o armes nuclears, químiques o biològiques.

11. L’Administració com a usuari final. El Programari iOS i la documentació relacionada es consideren «Articles Comercials», segons la definició que fa d’aquest terme l’apartat 48, paràgraf 2.101, del Codi de Normes Federals (CFR) dels Estats Units, i consten de «Programari Informàtic d’Ús Comercial» i «Documentació de Programari Informàtic d’Ús Comercial», d’acord amb l’ús que fan d’aquests termes els apartats 48, paràgraf 12.212, o 48, paràgraf 227.7202, del CFR, segons el que escaigui. En virtut dels apartats 48, paràgraf 12.212, i 48, paràgrafs del 227.7202-1 al 227.7202-4, del CFR, segons el que escaigui, el Programari Informàtic d’Ús Comercial i la Documentació de Programari Informàtic d’Ús Comercial es distribueixen i es concedeixen sota llicència a usuaris finals de l’Administració dels Estats Units: (a) únicament com a Articles Comercials i (b) només amb els drets concedits a tots els altres usuaris finals per mitjà dels termes i condicions d’aquesta Llicència. Queden reservats els drets no publicats, d’acord amb les lleis de copyright dels Estats Units.

12. Llei aplicable i independència de les estipulacions. Aquesta Llicència es regirà i s’interpretarà segons les lleis de l’Estat de Califòrnia, excloent-ne els principis de conflicte de dret. Aquesta Llicència no estarà regida per la Convenció de les Nacions Unides sobre Contractes de Compravenda Internacional de Mercaderies, l’aplicació de la qual s’exclou expressament. Si ets un consumidor resident al Regne Unit, aquesta Llicència es regirà per les lleis corresponents a la jurisdicció on resideixes. Si, per qualsevol raó, un tribunal competent declarés no vàlida alguna disposició o un fragment d’alguna disposició d’aquesta Llicència, la resta de la Llicència continuarà sent plenament vigent i efectiva. 

13. Contracte íntegre; idioma aplicable. Aquesta Llicència constitueix l’acord complet entre tu i Apple respecte al Programari iOS i substitueix tots els acords anteriors o actuals relatius a aquest assumpte. Cap modificació o esmena d’aquesta Llicència no serà vàlida si no s’efectua per escrit i du la signatura d’Apple. Tota traducció d’aquesta Llicència s’efectua per satisfer les necessitats dels usuaris dels diferents països, i si sorgís cap conflicte entre la versió anglesa i qualsevol versió en una altra llengua, prevaldrà la versió anglesa d’aquesta Llicència, dins els límits permesos per les lleis de cada jurisdicció nacional.

14. Reconeixements de tercers. És possible que algunes parts del Programari iOS utilitzin o incloguin programari de tercers i altres materials amb copyright. Els reconeixements, els termes i condicions de llicència i les limitacions de responsabilitat corresponents als materials esmentats estan inclosos en la documentació electrònica del Programari iOS, i l’ús que facis d’aquests materials està subjecte als respectius termes i condicions. L’ús del servei Google Safe Browsing està subjecte a les Condicions del Servei de Google (https://www.google.com/intl/ca/policies/terms/) i a la Política de Privadesa de Google (https://www.google.com/intl/ca/policies/privacy/).

15. Ús d’MPEG-4; avís sobre l’H.264/AVC.
(a) El Programari iOS es concedeix sota llicència d’acord amb l’MPEG-4 System Patent Portfolio License (Llicència de la Cartera de Patents de Sistemes MPEG-4) per a la codificació d’acord amb l’Estàndard de Sistemes MPEG-4, llevat que calgui disposar d’una llicència addicional i abonar regalies per a la codificació en relació amb (i) les dades emmagatzemades o duplicades en un suport físic per a les quals es faci un pagament títol per títol i/o (ii) les dades per a les quals es faci un pagament títol per títol i que es transmetin a un usuari final per a un ús o emmagatzemament permanent. Aquest tipus de llicència addicional es pot obtenir d’MPEG LA, LLC. Visita http://www.mpegla.com per obtenir informació addicional.

(b) El Programari iOS conté funcions de codificació i/o descodificació de vídeo MPEG-4. El Programari iOS es concedeix sota llicència d’acord amb l’MPEG-4 Visual Patent Portfolio License (Llicència de la Cartera de Patents de l’Estàndard Visual MPEG-4) per a l’ús personal i no comercial d’un consumidor per (i) codificar vídeo conforme a l’Estàndard Visual MPEG-4 («Vídeo MPEG-4») i/o per (ii) descodificar vídeo MPEG-4 que hagi estat codificat per un consumidor al llarg d’una activitat personal i no comercial i/o s’hagi obtingut d’un proveïdor de vídeo amb llicència d’MPEG LA per subministrar vídeo MPEG-4. No es concedeix ni s’entén que s’ha concedit tàcitament cap altra llicència per a cap altre ús. Pots obtenir més informació, inclosa la informació sobre usos promocionals, interns i comercials i la concessió de llicències, a MPEG LA, LLC. Visita http://www.mpegla.com.

(c) El Programari iOS conté funcions de codificació i/o descodificació d’AVC; l’ús comercial de l’H.264/AVC requereix una llicència addicional i s’hi aplica la disposició següent: LA FUNCIÓ AVC DEL PROGRAMARI iOS ES CONCEDEIX SOTA LLICÈNCIA PER MITJÀ D’AQUESTA LLICÈNCIA ÚNICAMENT PER A L’ÚS PERSONAL I NO COMERCIAL D’UN CONSUMIDOR PER (i) CODIFICAR VÍDEO SEGONS L’ESTÀNDARD AVC («VÍDEO AVC») I/O (ii) DESCODIFICAR VÍDEO AVC QUE HAGI ESTAT CODIFICAT PER UN CONSUMIDOR AL LLARG D’UNA ACTIVITAT PERSONAL I NO COMERCIAL I/O VÍDEO AVC QUE S’HAGI OBTINGUT D’UN PROVEÏDOR DE VÍDEO AMB LLICÈNCIA PER SUBMINISTRAR VÍDEO AVC. POTS OBTENIR INFORMACIÓ SOBRE ALTRES USOS I LLICÈNCIES A MPEG LA L.L.C. VISITA http://www.mpegla.com.

16. Restriccions del servei Yahoo Search. El servei Yahoo Search disponible per mitjà del Safari es concedeix sota llicència únicament per utilitzar-lo en els països i regions següents: Alemanya, Argentina, Aruba, Austràlia, Àustria, Bahames, Barbados, Bèlgica, Bermudes, Brasil, Bulgària, Canadà, Colòmbia, Corea del Sud, Dinamarca, El Salvador, Equador, Eslovàquia, Eslovènia, Espanya, Estats Units, Filipines, Finlàndia, França, Grenada, Grècia, Guatemala, Hong Kong, Hongria, Illes Caiman, Índia, Indonèsia, Irlanda, Islàndia, Itàlia, Jamaica, Japó, Letònia, Lituània, Luxemburg, Malàisia, Malta, Mèxic, Nicaragua, Noruega, Nova Zelanda, Països Baixos, Panamà, Perú, Polònia, Portugal, Puerto Rico, Regne Unit, República Txeca, República Dominicana, Romania, Saint Vincent, Santa Lucia, Singapur, Suècia, Suïssa, Tailàndia, Taiwan, Trinitat i Tobago, Turquia, Uruguai, Veneçuela, Xile, Xina i Xipre.

17. Avís de Microsoft Exchange. La configuració de correu de Microsoft Exchange del Programari iOS es concedeix sota llicència únicament per a la sincronització remota d’informació, com ara correu electrònic, contactes, calendaris i tasques, entre el teu iOS i el servidor de Microsoft Exchange o un altre programari de servidor amb llicència de Microsoft per implementar el protocol ActiveSync de Microsoft Exchange.

EA1520
22/09/2017

————————————
Termes i condicions addicionals d'Apple Pay

Aquests termes i condicions addicionals d'Apple Pay (aquests «Termes Addicionals») complementen el contracte de llicència del Programari iOS (la «Llicència»); tant els termes i condicions de llicència com els presents Termes Addicionals regeixen l’ús que fas de la funció Apple Pay, a la qual es pot fer referència com a «Servei» en relació amb aquesta Llicència. Els termes en majúscula que figuren en aquests Termes Addicionals tenen els significats que estableix la Llicència.

1. Visió general i restriccions d’ús

Apple Pay et permet:

•     Emmagatzemar representacions virtuals de targetes de crèdit, de dèbit i de prepagament, incloses targetes de crèdit, dèbit, prepagament de comerços i la targeta d'Apple Pay Cash, que siguin compatibles amb la funció Apple Pay («Targetes de Pagament Compatibles»). També et permet utilitzar Dispositius iOS compatibles per efectuar pagaments sense contacte en determinades ubicacions o pagaments integrats en aplicacions o llocs web;
•     utilitzar les targetes de punts i de regal desades al Wallet («Targetes Compatibles amb Apple Pay», juntament amb les Targetes de Pagament Compatibles, «Targetes Compatibles»), per fer transaccions sense contacte amb targetes de punts i de regal en determinades botigues com a part del pagament sense contacte amb Apple Pay i
•     fer pagaments entre usuaris d'Apple Pay.

És possible que la funció Apple Pay del programari iOS només estigui disponible en algunes regions i amb determinats emissors de targetes, institucions financeres i venedors. Les funcions poden variar en funció de la regió, emissor i venedor.

Per utilitzar Apple Pay, has de tenir una Targeta Compatible. Les Targetes Compatibles poden canviar de tant en tant. A més, per fer o rebre pagaments entre usuaris, cal tenir una Targeta Apple Pay Cash.

Les Targetes de Pagament compatibles i els pagaments entre usuaris es vinculen amb l'ID d'Apple amb el qual has iniciat sessió a l'iCloud per utilitzar aquestes funcions. Les Targetes Compatibles només estan disponibles per als usuaris majors de 13 anys, i poden estar subjectes a restriccions per edat addicionals imposades per l'iCloud o la Targeta Compatible que intentes facilitar. La targeta Apple Pay Cash i la capacitat de fer i rebre pagaments entre usuaris només és disponible per a persones majors de 18 anys.

Apple Pay està destinat a un ús personal i és possible que només puguis facilitar les teves pròpies Targetes Compatibles. Si facilites una targeta corporativa compatible, declares que ho fas amb l’autorització de la teva empresa i que estàs autoritzat a sotmetre la teva empresa a aquests termes i condicions d’ús i a totes les transaccions efectuades mitjançant l’ús d’aquesta funció. Si estàs fent o rebent pagaments entre usuaris, afirmes que ho estàs fent per un ús personal i no comercial.

Acceptes no utilitzar Apple Pay per a finalitats il·legals o fraudulentes ni per a qualsevol altre propòsit que estigui prohibit per la Llicència i per aquests Termes Addicionals. A més, acceptes fer servir Apple Pay de conformitat amb les lleis i reglaments aplicables. Acceptes no interferir ni interrompre el servei Apple Pay (incloent l’accés al servei per qualsevol mitjà automatitzat) ni cap servidor o xarxa que estigui connectat al servei, així com tampoc cap política, requisit o reglament de les xarxes connectades al servei (incloent qualsevol accés no autoritzat, ús o monitoratge de dades o trànsit de xarxa).

2. Relació d’Apple amb tu

Apple Pay et permet crear una representació virtual de les teves Targetes Compatibles al teu Dispositiu iOS compatible. No obstant això, Apple no processarà pagaments ni transaccions amb altres targetes que no siguin de pagament (com l’acumulació i el bescanvi de punts), rebrà, retindrà o transferirà els teus fons, ni tindrà cap altre control sobre pagaments, devolucions, reemborsaments, punts, valor, descomptes o altres activitats comercials que es puguin derivar de l’ús que facis d’aquesta funció.

Els termes i condicions dels contractes de titularitat de targetes que puguis haver subscrit amb l’emissor de la targeta continuaran regint l’ús que facis de les teves Targetes de Pagament Compatibles i l’ús que en facis en relació amb Apple Pay. De manera similar, la teva participació en qualsevol programa de punts o targetes de regal i l’ús que facis de les Targetes Compatibles amb Apple Pay en relació amb Apple Pay es regiran pels termes i les condicions del comerç. 

La Targeta Apple Pay Cash i la capacitat de fer i rebre pagaments entre usuaris només està disponible als Estats Units, i és un servei proporcionat per Green Dot Bank, membre de l'FDIC. Quan actives aquestes funcions amb l'Apple Pay, estàs obrint un compte al Green Dot Bank, i quan fas o reps un pagament entre persones o ingresses o retires diners de la targeta Apple Pay Cash, el Green Dot Bank serà el responsable de rebre i enviar els teus diners al destinatari. La institució financera responsable d'oferir l'Apple Pay Cash i els pagaments entre persones fets mitjançant l'Apple Pay està subjecta A canvis, i l'ús que facis d'aquestes funcions està subjecte als seus termes i condicions.

Cap disposició de la Llicència o d’aquests Termes Addicionals modifica els termes i condicions de qualsevol contracte de titularitat de targetes, d'usuari o comercial que puguis haver subscrit, i aquests termes i condicions regiran l’ús que facis de la Targeta Compatible corresponent, de la funció de pagament entre usuaris d'Apple Pay i de la seva representació virtual existent al teu Dispositiu iOS. Acceptes que Apple no és part en els teus contractes de titularitat de targetes o comercials, ni responsable de: (a) el contingut, exactitud o manca de disponibilitat de qualsevol targeta de pagament, de punts, de regal, d’activitat comercial, de transacció o compra durant l’ús de la funció Apple Pay; (b) l’emissió de crèdit o de l’avaluació dels requisits per rebre crèdit; (c) l’acumulació i el bescanvi de punts o valor acumulat com a part del programa d’un comerç; (d) la provisió de fons o recàrrega de targetes de prepagament; (e) fer o rebre pagaments entre usuaris o (f) carregar, bescanviar o retirar diners de la teva targeta Apple Pay Cash. 

Per a qualsevol disputa o dubte sobre targetes de pagament, de punts o de regal o l’activitat comercial associada, posa’t en contacte amb l’emissor o el venedor corresponent. Si tens dubtes sobre la targeta Apple Pay Cash o els pagaments entre usuaris, posa't en contacte amb l'Apple Support.

3. Privadesa

Apple Pay sol·licita certa informació del teu Dispositiu iOS per oferir-te el millor servei. D'altra banda, quan utilitzes la targeta Apple Pay Cash o fas o reps pagaments entre usuaris, es recopila i es reté informació addicional sobre les teves transaccions per poder prestar el servei, per prevenir el frau i per a finalitats normatives. Per obtenir més informació sobre les dades que es recopilen, s’utilitzen o es comparteixen en relació amb l’ús que fas d’Apple Pay, la targeta d'Apple Pay Cash o els pagaments entre usuaris mitjançant l'Apple Pay, llegeix l’article «Sobre l’Apple Pay i la privadesa» (accessible a l’apartat “Wallet i Apple Pay” de l’aplicació Watch d’un dispositiu iOS enllaçat) o vés a https://www.apple.com/privacy/. Fent servir aquestes funcions, acceptes i consents que Apple, les seves filials i els seus agents puguin transmetre, recopilar, mantenir, processar i utilitzar tota la informació anterior, per proporcionar-te la funcionalitat Apple Pay.

4. Seguretat; dispositius perduts o desactivats

Apple Pay emmagatzema representacions virtuals de les teves Targetes Compatibles i l’has de protegir tal com faries amb les targetes moneder, de crèdit, dèbit, de prepagament, de punts o de regal físiques. Si proporciones la contrasenya del teu dispositiu a un tercer o permets a un tercer afegir la seva empremta digital per utilitzar el Touch ID o activar el Face ID, aquest pot arribar a efectuar pagaments, fer, sol·licitar o rebre pagaments entre usuaris, retirar diners de la teva targeta Apple Pay Cash o rebre o reemborsar recompenses o crèdit utilitzant Apple Pay al teu dispositiu. Ets l’únic responsable de mantenir la seguretat del teu dispositiu i de la teva contrasenya. Acceptes que Apple queda exempt de responsabilitat si perds o comparteixes l’accés al teu dispositiu. Acceptes que Apple queda exempt de responsabilitat si fas modificacions no autoritzades a l’iOS (per exemple, mitjançant un «jailbreak»).

És possible que hagis d'activar mesures de seguretat addicionals a l'Apple ID, com ara l'autenticació de dos factors, per accedir a funcions particulars de l'Apple Pay, inclosa la targeta d'Apple Pay Cash i els pagaments entre usuaris amb l'Apple Pay. Si més endavant elimines aquestes mesures de seguretat, és possible que no puguis seguir accedint a determinades funcions de l'Apple Pay.

Si el teu dispositiu es perd o és robat i havies activat la funció «Buscar l’iPhone», pots utilitzar aquesta funció per intentar suspendre la funció de pagar amb les Targetes de Pagament Compatibles virtuals o fer pagaments entre usuaris mitjançant el dispositiu posant-lo en el «Mode Perdut». També pots esborrar el dispositiu, que intentarà suspendre la funció de pagar amb les Targetes de Pagament Compatibles virtuals o fer pagaments entre usuaris mitjançant el dispositiu i també intentarà eliminar les Targetes Compatibles amb Apple Pay. També t’has de posar en contacte amb l’emissor de les teves Targetes de Pagament Compatibles, amb qui va emetre les teves Targetes Compatibles amb Apple Pay i amb Apple si tens una targeta d'Apple Pay Cash per tal d’evitar un accés no autoritzat a les teves Targetes Compatibles.

Si comuniques una activitat fraudulenta o impròpia o Apple té sospita que s’ha produït una activitat d’aquesta mena, acceptes cooperar amb Apple en qualsevol investigació i aplicar les mesures de prevenció del frau que indiquem.

5. Limitació de la responsabilitat

A MÉS DE LES EXCLUSIONS DE GARANTIES I DE LA LIMITACIÓ DE LA RESPONSABILITAT QUE S’ESTABLEIXEN EN AQUESTA LLICÈNCIA, APPLE NO ASSUMEIX CAP RESPONSABILITAT PER LES COMPRES, PAGAMENTS, TRANSACCIONS O ALTRES ACTIVITATS COMERCIALS QUE ES DUGUIN A TERME UTILITZANT LA FUNCIÓ APPLE PAY; AIXÍ MATEIX, ACCEPTES RECÓRRER EXCLUSIVAMENT ALS CONTRACTES QUE PUGUIS HAVER SUBSCRIT AMB EL TEU EMISSOR DE TARGETES, LA XARXA DE PAGAMENT, INSTITUCIONS FINANCERES O EL VENEDOR PER RESOLDRE QUALSEVOL DUBTE O LITIGI RELATIU A LES TEVES TARGETES COMPATIBLES, ELS PAGAMENTS ENTRE USUARIS I A L’ACTIVITAT COMERCIAL ASSOCIADA.

————————————
NOTIFICACIONS D’APPLE
Si Apple necessita contactar-te en relació amb el teu producte o compte, consents rebre les notificacions corresponents per correu electrònic. Acceptes que totes les notificacions d’aquest tipus que Apple t’enviï electrònicament satisfaran tots els requisits legals sobre comunicacions.